कराटे ट्रेनिंग कैंप में लड़कियों ने सीखा सेल्फ डिफेंस
लड़कियोंको आत्मरक्षा के गुर सिखाने और जरूरत पड़ने पर सेल्फ डिफेंस को हथियार के तौर पर अपनाने की मंशा से ब्लॉक माजरी के निकटवर्ती गांव बूथगढ़ स्थित गवर्नमेंट हाई सीनियर सेकेंडरी स्कूल में गर्ल्स स्टूडेंट्स के लिए 45 दिनों का कराटे ट्रेनिंग कैंप लगाया गया।
इस संबंधी जानकारी देते हुए स्कूल के अध्यापक कुलविंदर सिंह ने बताया कि जमाने के साथ कदम से कदम मिलाकर चलने और जरूरत पड़ने पर अपनी रक्षा खुद करने के गुर सिखाने के लिए स्कूल में विशेष तौर पर लगाए गए 45 दिनों के ट्रेनिंग कैंप के दौरान गर्ल्स स्टूडेंट्स को कराटे की ट्रेनिंग दी गई। उन्होंने बताया कि ट्रेनिंग में दक्ष होने के पश्चात गर्ल्स स्टूडेंट्स के बीच कराटे चैम्पियनशिप का भी आयोजन किया गया जिसमे हरमनजीत कौर ने पहला ,अमनदीप कौर ने दूसरा तथा रितु ने तीसरा स्थान हासिल करने में कामयाबी पाई। इस दौरान स्कूल के मुख्य अध्यापक गुरबिंदर पाल सिंह ने विजेता स्टूडेंट्स को मैडल एवं कैश प्राइज से नवाज़ उनकी हौंसला अफजाई करने के साथ साथ इतने कम समय में लड़कियों को कराटे शिक्षा में दक्षता प्रदान करने पर गर्ल्स की कराटे कोच मैडम रमनदीप कौर को विशेष तौर पर सम्मानित किया गया। इस मौके पर रंजीत सिंह, कुलजिंदर सिंह, दिलावर सिंह, कुलवंत सिंह, विशाल कुमार, सरोज बाला, सरीन राय, कुलविंदर सिंह ने भी अपनी उपस्थिति दर्ज करवाई गई।
आत्मरक्षा के सीखे गुर
hin_Deva hin_Deva hin_Deva mag_Deva